laion/Wikipedia-Exotic huggingface dataset:
לוסינדה ריילי

לוסינדה ריילי (באנגלית:Lucinda Riley) (16 בפברואר 1965 - 11 ביוני 2021) הייתה שחקנית קולנוע, תיאטרון וטלוויזיה וסופרת צפון אירית שכתבה ספרות היסטורית ורומנטית. לוסינדה ריילי לבית אדמונדס נולדה בליסבורן (אנ'), צפון אירלנד, להוריה, ג'נט ודונלד אדמונדס. עד גיל חמש התגוררה עם הוריה בכפר דרמברג (אנ') סמוך לבלפסט, אז העתיקה המשפחה את מגוריה ללסטרשייר, מחוז הנמצא בצפון מזרח אנגליה. אמה הייתה שחקנית ואביה עבד בחברת טקסטיל. בגיל 14 החלה לוסינדה ללמוד בלט ותיאטרון באקדמיה לאמנויות התיאטרון של איטליה קונטי Italia Conti Academy of Theatre Arts (אנ') בלונדון. כשהייתה בת 16 קיבלה את התפקיד המרכזי הראשון שלה כשחקנית ב-BBC בסדרה "מחפשי האוצר" שנכתבה על ידי סופרת הילדים אדית נסביט. היא המשיכה לשחק עוד כשבע שנים. במהלך תקופה זו נישאה לשחקן אוון ויטקר. הזוג התגרש לאחר שנולד להם בן. קריירת המשחק שלה נקטעה כשחלתה במונונוקלאוזיס זיהומי, אז החלה לעסוק בכתיבה. בשנת 1992 יצא לאור ספרה הראשון "אוהבים ושחקנים". בשנת 1998 חזרה לוסינדה לאנגליה (לאחר שהתגוררה באירלנד מספר שנים), שם נישאה בשנית בשנת 2000 לסטיבן ריילי, שינתה את שם משפחתה לריילי וילדה שלושה ילדים. את תקופת גידול הילדים הקדישה לכתיבת שלושה רומנים. ב 2013 החליטה ריילי לכתוב סדרה בת שבעה ספרים המבוססת אלגורית על המיתוסים והאגדות של הפליאדות ובעלה הפך לסוכנה ומנהלה הספרותי. ב-2015 רכשה ריילי חווה במערב קורק באירלנד, שם כתבה את חמשת ספריה האחרונים. בשנת 2016 רכשה המפיקה רפאלה דה לורנטוס את זכויות הטלוויזיה לסדרת הרומנים "שבע האחיות". בשנת 2017 אובחנה לוסינדה ריילי כחולת סרטן ובשנת 2021 נפטרה ממחלתה. שלושה שבועות לפני מותה התפרסם ספרה "האחות הנעדרת", הספר השביעי והאחרון בסדרת "שבע האחיות". אוהבים ושחקנים (1992) יופי מוסתר (1993) מכושף (1994) לא ממש מלאך (1995) אריה (1996) מאבד אותך (1997) משחקים באש (1998) לראות כפול (2000). בית הסחלבים (ידוע גם בשם פרח חממה ) (2010) תורגם לעברית בשנת 2019 (הספר בקטלוג ULI) הנערה על הצוק (2011) האור מאחורי החלון (הידוע גם בשם גן הלבנדר) (2012) ורד חצות (2013) עץ המלאך (2014) הנערה האיטלקית (שכתוב של אריה) (2014) עץ הזית (פורסם גם כסוד הלנה) (2016) מכתב האהבה (שכתוב של לראות כפול) (2018) חדר הפרפר (2019). שבע האחיות (2014), תורגם לעברית בשנת 2019 אחות הסערה (2015), תורגם לעברית בשנת 2020 (הספר בקטלוג ULI) אחות הצללים (2016),תורגם לעברית בשנת 2020 (הספר בקטלוג ULI) אחות הפנינים (2017), תורגם לעברית בשנת 2021 (הספר בקטלוג ULI) אחות הירח (2018), תורגם לעברית בשנת 2021 (הספר בקטלוג ULI) אחות השמש (2019) תורגם לעברית בשנת 2022 (הספר בקטלוג ULI) האחות החסרה (2021)- תורגם לעברית בספטמבר 2022 הספר השמיני הסדרה "Atlas: The story of Pa Salt" - יצא לאור באנגלית ב-11 במאי 2023 ספריה של ריילי היו מועמדים לכמה פרסים: פרס בנקרלה Premio Bancarella (אנ') שהוא פרס ספרותי באיטליה ופרס הספרים היפים בגרמניה. בשנת 2020 זכתה ריילי בפרס הפלטיניום בהולנד על 300000 עותקים של רומן אחד בשנה אחת, פרס שזכה בו גם הספר הארי פוטר. מדיה וקבצים בנושא לוסינדה ריילי בוויקישיתוף אתר האינטרנט הרשמי של לוסינדה ריילי (בשפות מרובות) לוסינדה ריילי, ברשת החברתית אקס (טוויטר) לוסינדה ריילי, ברשת החברתית Goodreads רשימת הפרסומים של לוסינדה ריילי, בקטלוג הספרייה הלאומית About Lucinda, lucindariley.co.uk הדף הרשמי של לוסינדה רייל ראיון עם לוסינדה ריילי זכויות הטלוויזיה לסדרה "שבע אחיות ורד חצות - לקריאת הפרק הראשון באתר סטימצקי, באתר www.steimatzky.co.il
ששון זמיר

ששון זמיר (נולד ב-1 בינואר 1947) כדורגלן עבר ישראלי ששיחק בעמדת קשר שמאלי, בקבוצת בית"ר ירושלים בשנות ה-60, היה שותף לעלייה ההיסטורית של בית"ר ירושלים בעונות 1966/1968. זמיר נולד בעיר בבגדאד, בירת עיראק. הוא עלה לארץ ישראל בעלייה הגדולה מעיראק של שנות ה-50, יחד עם הוריו ואחיו הבכור, מנשה זמיר. הוא גדל בשכונת מוסררה שבירושלים, וכילד נהג לשחק כדורגל עםם ילדי השכונה וזכה לאהדה רבה בעקבות כישרונו הרב לשלוט בכדור. בעקבות כך זומן לקבוצת הנוער של בית"ר ירושלים ומשם עלה לקבוצה הבוגרת. זמיר שיחק והצטיין בעיקר במשחקי הקבוצה לעלייה לליגה עליונה בעונות 1966/1968, תוך שירות בצה"ל. בשנות ה-70, עבר לשחק ברמלה למשך שנתיים ואחר כך חזר לשחק בבית"ר. בשנת 1975 פרש ממשחק פעיל. לאחר קריירת הכדורגל, הועסק זמיר בתור יהלומן. זמיר נשוי, אב לשלוש בנות ומתגורר במודיעין מכבים רעות. ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
שנדון בפטיסט

שנדון הארקים בפטיסט (באנגלית: Shandon Harkeem Baptiste; נולד ב-8 באפריל 1998 בגרנדה) הוא כדורגלן גרנדי המשחק בעמדת הקשר בקבוצת ברנטפורד מהפרמייר ליג. בפטיסט גדל במחלקת הנוער של רדינג, ולאחר שחרורו מהמועדון עבר למחלקת הנוער של אוקספורד יונייטד. הוא ערך במדי המועדון 26 הופעות במסגרת הפוטבול ליג הראשונה, בהן הבקיע שער אחד. בעונת 2017/2018 הושאל להמפטון אנד ריצ'מונד בורו מהנשיונל ליג דרום, במדיה ערך 18 הופעות ליגה. ב-31 בינואר 2020 חתם בפטיסט על חוזה לארבע עונות וחצי בברנפורד מהפוטבול ליג צ'מפיונשיפ. הוא ערך 13 הופעות ליגה במועדון בעונת 2019/2020, ובשל פציעה ערך הופעת ליגה אחת בלבד בעונת 2020/2021, בסופה עלתה ברנטפורד לפרמייר ליג. ב-28 באוגוסט 2021 הוא ערך את הופעת הבכורה שלו בפרמייר ליג, בתיקו 1-1 נגד אסטון וילה במסגרת המחזור השלישי לעונת 2021/2022. ב-24 באוקטובר 2017 ערך בפטיסט את הופעת הבכורה שלו בנבחרת גרנדה, בהפסד 0–5 לנבחרת פנמה במשחק ידידות. ב-12 בנובמבר הבקיע את שער הבכורה שלו בנבחרת, בתיקו 2-2 נגד נבחרת טרינידד וטובגו במשחק ידידות. לאחר שערך שלוש הופעות במדי נבחרת גרנדה במשחקי ידידות, הוא זומן למשחקי מוקדמות ליגת האומות של CONCACAF לעונת 2019/2020 בחודש ספטמבר 2020, אך מאוחר יותר סירב לזימון על-מנת להשאיר לעצמו את האפשרות לייצג את נבחרת אנגליה בעתיד. שנדון בפטיסט, באתר Transfermarkt שנדון בפטיסט, באתר Soccerway שנדון בפטיסט, באתר BDFutbol שנדון בפטיסט, באתר WorldFootball.net שנדון בפטיסט, באתר National Football Teams שנדון בפטיסט, באתר FootballDatabase.eu Shandon Signs New Contract באתר הרשמי של אוקספורד יונייטד, 22 בדצמבר 2017 (באנגלית) SHANDON BAPTISTE COMPLETES MOVE TO BRENTFORD FROM OXFORD באתר הרשמי של ברנטפורד, 31 בינואר 2020 (באנגלית) Shandon's Call Up באתר הרשמי של אוקספורד יונייטד, 23 בספטמבר 2019 (באנגלית) Oxford United's Shandon Baptiste turns down Grenada to keep England options open באתר Oxpord Mail, ‏ 8 באוקטובר 2019 (באנגלית)
Lalisa (שיר)

Lalisa (בעברית: לאליסה) הוא שיר שהוקלט על ידי הזמרת-יוצרת התאילנדית ליסה, מתוך אלבום הסינגל הראשון שלה, Lalisa. השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל. השיר הגיע למקום התשיעי במצעד הסינגלים הניו זילנדי. וידאו קליפ נלווה שבוים על ידי סאו היון-סונג הועלה לערוץ היוטיוב של בלאקפינק בו-זמנית עם צאת הסינגל. ב-24 השעות הראשונות, הקליפ הצליח לצבור למעלה מ-73.6 מיליון צפיות, מה שהופך אותו לקליפ הנצפה ביותר בכל הזמנים ב-24 שעות – אמן סולו. לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי The Korea Herald ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות. הווידאו קליפ הרשמי של השיר פורסם ב-10 בספטמבר 2021 והועלה לערוץ היוטיוב הרשמי של בלאקפינק. הקליפ מתחיל כאשר ניתן לראות את ליסה לובשת שמלה, והסצנות מצולמות בשחור-לבן. בהמשך, הסצנות מוצגות בצבע. ישנן סצנות בהן ניתן לראותה לובשת שמלה עשויה מחרוזים כשלראשה כתר מחודד (בגד תאילנדי מסורתי). נכון לספטמבר 2021, מונה הצפיות של הקליפ עומד על למעלה מ-165 מיליון צפיות. מידע על היצירה "Lalisa" באתר מיוזיק בריינז סרטון השיר "Lalisa" באתר יוטיוב LALISA by LISA, Genius (באנגלית) The Official New Zealand Music Chart, THE OFFICIAL NZ MUSIC CHART (באנגלית) Limited, Bangkok Post Public Company. "Blackpink's Lisa sets video record". Bangkok Post. נבדק ב-2021-09-18. Hugh McIntyre, Blackpink’s Lisa Scores One Of The Biggest YouTube Debuts Of All Time, Forbes (באנגלית) "(Exclusive) Blackpink Lisa's solo debut expected in June", www.koreaherald.com LALISA, נבדק ב-2021-09-18 LISA - 'LALISA' M/V, נבדק ב-2021-09-18
Money (שיר של ליסה)

"Money" (בעברית: כסף) הוא שיר שהוקלט על ידי הזמרת-יוצרת התאילנד ליסה, מתוך אלבום הסינגל הראשון שלה, Lalisa. השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, ביחד עם אלבום הסינגל. הוא נכתב על ידי 24, אר. טי, וינס ובקו בום והופק על ידי טדי פארק. השיר הגיע למקום ה-24 במצעד הסינגלים הניו זילנדי והיה מספר 28 בסרטוני המוזיקה המובילים בעולם. לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי The Korea Herald ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד". עם זאת, תאריך יציאתו של אלבום הסינגל לא נחשף באותה העת. בהמשך, הוציאה ליסה את "Lalisa" כסינגל המוביל מתוך אלבום הסינגל, אך בשונה מרוזה, הוחלט כי את "Money" לא יוציאו כסינגל נוסף; את "Gone" של רוזה הוציאו כסינגל בנוסף ל-"On the Ground", דבר שלא אירע במקרה של ליסה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-138 מיליון השמעות. קליפ מילים לא רשמי של השיר שהועלה ליוטיוב ב-10 בספטמבר 2021, זכה להצלחה כאשר הצליח לצבור למעלה מ-18 מיליון צפיות. קליפ אחר צבר אף הוא למעלה מ-25 מיליון צפיות. האודיו הרשמי של "Money" שפורסם ביוטיוב בסמוך לצאתו של השיר, הצליח לצבור למעלה מ-175 מיליון צפיות. נכון לאוקטובר 2023, הקליפ הרשמי, שהוא קליפ הופעת ריקוד של השיר ולא קליפ סטנדרטי מבחינת צילום והפקה, צבר למעלה מ-919 מיליון צפיות. מידע על היצירה "Money" באתר מיוזיק בריינז מילות השיר "Money" באתר Genius סרטון השיר "Money" באתר יוטיוב LISA – MONEY, נבדק ב-2021-09-18 The Official New Zealand Music Chart, THE OFFICIAL NZ MUSIC CHART (באנגלית) "(Exclusive) Blackpink Lisa's solo debut expected in June", www.koreaherald.com ROSÉ - 'Gone' M/V, נבדק ב-2021-09-18 ROSÉ - 'On The Ground' M/V, נבדק ב-2021-09-18 MONEY, נבדק ב-2021-09-18 LISA MONEY Lyrics (Color Coded Lyrics), נבדק ב-2021-09-18 LISA - MONEY (Lyrics), נבדק ב-2023-10-24 MONEY, נבדק ב-2021-09-18 LISA - 'MONEY' EXCLUSIVE PERFORMANCE VIDEO, נבדק ב-2023-10-24
לויזוס לויזו

לויזוס לויזו (ביוונית: Λοΐζος Λοΐζου; נולד ב-18 ביולי 2003 בניקוסיה שבקפריסין) הוא כדורגלן קפריסאי המשחק בעמדת קשר הכנף בקבוצת אומוניה ניקוסיה מליגת העל הקפריסאית ובנבחרת קפריסין. לויזו גדל במחלקת הנוער של אומוניה ניקוסיה מליגת העל הקפריסאית. ב-11 במאי 2019 הוא ערך את הופעת הבכורה שלו בקבוצה הבוגרת של המועדון, בהפסד 2-1 לאפואל ניקוסיה במסגרת הליגה לעונת 2018/2019. בסך הכל ערך בעונה זו שתי הופעות ליגה. ב-22 בפברואר 2020 ערך לויזו את הופעתו היחידה בליגה בעונת 2019/2020, בה גם הבקיע את שער הבכורה שלו במועדון, בניצחון 3-0 על אנוסיס נאון פאראלימני במסגרת המחזור ה-21 בליגה. בעונת 2020/2021 הפך לויזו לשחקן מפתח במועדון, וערך 27 הופעות ליגה, בהן הבקיע שני שערים. ב-5 בספטמבר 2020 ערך לויזו את הופעת הבכורה שלו בנבחרת קפריסין, בהפסד 2-0 לנבחרת מונטנגרו במסגרת ליגת האומות 2020/2021. ב-7 באוקטובר הבקיע את שער הבכורה שלו בנבחרת, בהפסד 2-1 לנבחרת צ'כיה במשחק ידידות. לויזוס לויזו, באתר Transfermarkt לויזוס לויזו, באתר Soccerway לויזוס לויזו, באתר WorldFootball.net לויזוס לויזו, באתר National Football Teams לויזוס לויזו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לויזוס לויזו".
עונת 2012/2013 בליגת העל ההולנדית

עונת 2012/2013 הייתה העונה ה-57 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. וילם II ופנלו ירדו לליגת המשנה. בעונה זו נערך לראשונה שימוש במערכת הVAR למטרת ניסוי. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו זוולה ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. הקבוצה שסיימה במקום ה-3 ומחזיקת הגביע העפילו לסיבוב הפלייאוף של הליגה האירופית. הקבוצה שסיימה במקום ה-4 העפילה לשלב המוקדמות השלישי של הליגה האירופית. הקבוצות שסיימו במקומות 5–8 התמודדו על כרטיס בודד לשלב המוקדמות השני של הליגה האירופית. א.ז אלקמאר זכתה בגביע והעפילה לשלב הפלייאוף בליגה האירופית אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים. מדיה וקבצים בנושא עונת 2012/2013 בליגת העל ההולנדית בוויקישיתוף
יחידות מידה לטמפרטורה

למדידה של טמפרטורה משמשות בעיקר שלוש מערכות של יחידות מידה: מעלות צלזיוס קלווין מעלות פרנהייט ערך מורחב – מעלות צלזיוס מעלות צלזיוס, שסימנן C°, נקראות על־שם האסטרונום השוודי אנדרס צלזיוס (Anders Celsius). יחידה מידה זו נקבעה על־פי תכונות המים בגובה פני הים: נקודת ההתכה (הקיפאון) של המים היא C°‏ 0, ונקודת הרתיחה של המים היא C°‏ 100. הסולם מחולק באופן שווה בין שתי נקודות אלה. להוציא חמש מדינות, משתמשים בסולם זה בכל העולם, הן בשימוש רשמי והן בשימוש יום־יומי. ערך מורחב – קלווין היחידה קלווין, אשר מסומנת באות K, נקראת על־שם הפיזיקאי לורד קלווין. קלווין היה הראשון שקבע ב־1841 את נקודת האפס על פי שיקולים מדעיים. נקודת אפס זו, הנקראת "האפס המוחלט", היא מינוס 273.15 מעלות צלזיוס - זוהי הטמפרטורה הנמוכה ביותר האפשרית מבחינה פיזיקלית. סולם קלווין מבוסס על סולם צלזיוס, אך מודד את הטמפרטורה החל מהאפס המוחלט. מאחר שערכו של האפס המוחלט הוא C°‏ 273.15−, נמצא שזו הסטייה בין שני הסולמות. הקלווין היא אחת מיחידות ה־SI הבסיסיות, ומשמשת בעיקר לצרכים מדעיים. ערך מורחב – מעלות פרנהייט מעלות פרנהייט, שסימנן F°, נקראות על־שם הפיזיקאי הגרמני דניאל גבריאל פרנהייט (Daniel Gabriel Fahrenheit). השיטה מבוססת על נקודת ההתכה של תערובת שווה של קרח ומלח וטמפרטורת גוף ממוצעת של אדם בריא כנקודות מוצא. בתחילה חילק פרנהייט את הסולם שלו ל־12 יחידות ומאוחר יותר חילק כל יחידה לשמונה, וכך נוצר סולם בן 96 מעלות. לאחר מותו של פרנהייט אובחנה סטייה בסולם שלו, והסולם כויל כך שנקודת ההתכה (הקיפאון) של המים היא 32 ונקודת הרתיחה של המים היא F°‏ 212. נקודת האפס בסולם זה היא הטמפרטורה שאליה יורד קרח כתוש כאשר מערבים אותו במלח. שיטה זו משמשת באופן רשמי רק בחמש מדינות. ערך מורחב – מעלות ניוטון אייזק ניוטון היה ככל הנראה הראשון שהגדיר יחידת מידה מדויקת לטמפרטורה, סביב שנת 1700. בסולם ניוטון (Newton), נקודת האפס היא נקודת הקיפאון של המים (כמו בסולם צלזיוס), אך טמפרטורת הרתיחה של מים נמדדת ב־33 מעלות ניוטון, כך שגודלה של כל מעלה בסולם צלזיוס הוא 0.33 מגודלה של מעלה בסולם ניוטון. ערך מורחב – מעלות ראומיר מעלות ראומיר (Réaumur) היו נהוגות בצרפת. בסולם ראומיר, נקודת האפס היא נקודת הקיפאון של המים, כמו בסולם צלזיוס; אולם גודלה של כל מעלה בסולם ראומיר הוא 0.8 מעלות צלזיוס. כך, למשל, טמפרטורת הרתיחה של מים נמדדת ב־80 מעלות ראומיר. ערך מורחב – מעלות רמר בסולם רמר (Rømer), נקודת האפס נקבעה כטמפרטורה שבה קופאת תמיסה רוויה של מי מלח, ונקודת הרתיחה של המים הוגדרה להיות 60 מעלות רמר. ערך מורחב – מעלות רנקין בסולם רנקין (Rankine), נקודת האפס היא האפס המוחלט, כמו בסולם קלווין, אולם גודל המעלה זהה לגודל המעלה בסולם פרנהייט. כך, למשל, נקודת הקיפאון של המים היא 491.67 מעלות רנקין. נוסחאות להמרה בין הסולמות העיקריים: סימן המעלה מחשבון המרת טמפרטורות ארצות הברית, איי בהאמה, בליז, איי קיימן ופלאו. מבין הסולמות המוצגים בערך זה, סולם קלווין הוא היחיד שאינו משתמש בסימן המעלות. למשל, נקודת הרתיחה של המים היא 373.15 קלווין – ולא "מעלות קלווין" באתר OMG facts
משטרת סקוטלנד

משטרת סקוטלנד (בסקוטית גאלית: Poileas Alba), נקרא באופן רשמי שירות המשטרה של סקוטלנד (Seirbheis Phoilis na h-Alba), הוא כוח המשטרה הלאומי של סקוטלנד. הוקם בשנת 2013, עם מיזוג של שמונה כוחות משטרה אזוריים בסקוטלנד, כולל שירותים של רשות שירותי המשטרה הסקוטית והסוכנות הסקוטית לאכיפת פשיעה וסמים. על אף שאינו נכלל בו רשמית, המיזוג הביא גם לפירוק התאחדות שוטרי המשטרה בסקוטלנד. משטרת סקוטלנד היא המשטרה השנייה בגודלה בבריטניה (אחרי שירות המשטרה של לונדון) מבחינת מספר הקצינים והיא המשטרה הטריטוריאלית הגדולה ביותר מבחינת אזור האחריות הגאוגרפי שלה. הקצין הראשי אחראי לרשות המשטרה הסקוטית והכוח מפוקח על ידי מפקח השיטור של הוד מלכותה בסקוטלנד. סקוטלנד כפופה למשטרת משרד ההגנה, משטרת התחבורה הבריטית ומערכת הגרעין האזרחית. גם לשירות משטרת המטרופולין וגם לסוכנות הפשיעה הלאומית הבריטית יש סמכות שיפוט כלשהי בסקוטלנד. ביחס למשטרת המטרופולין זה נובע מאחריותם הלאומית בנוגע להגנה על משפחת המלוכה ואנשים מוגנים אחרים, כמו ראש הממשלה ואחריות לאומית בנוגע ללוחמה בטרור. מספר לאומי (101) הוצג ב-21 בפברואר 2013, לאחר שהצליח בוויילס ובהמשך באנגליה. כאשר מתקשר חייג 101, המערכת קובעת את מיקומו של המתקשר ומחברת אותו למרכז שירות המשטרה לאזור המתאים. הטלפון 101 שאינו חירום מיועד למצבים בהם אין צורך בתגובת חירום, כדי להפחית את הלחץ על מערכת 999, המקבילה למוקד 911. מדיה וקבצים בנושא משטרת סקוטלנד בוויקישיתוף אתר האינטרנט הרשמי של משטרת סקוטלנד (באנגלית) משטרת סקוטלנד, ברשת החברתית פייסבוק משטרת סקוטלנד, ברשת החברתית אקס (טוויטר) "Scottish Police Authority Three Year Financial Plan 2018/19 to 2020/21". Police Scotland. Scottish Police Authority. נבדק ב-6 בנובמבר 2018. {{cite web}}: (עזרה) Cowan, Dave (30 באוקטובר 2012). "Police Scotland: Name of new single police service unveiled". STV News. אורכב מ-המקור ב-15 בינואר 2013. נבדק ב-28 בינואר 2013. {{cite news}}: (עזרה) "New Chief Constable of Police Scotland appointed". Police Service of Scotland. 15 באוגוסט 2018. נבדק ב-15 באוגוסט 2018. {{cite web}}: (עזרה) Participation, Expert. "Police Act 1996". www.legislation.gov.uk. נבדק ב-2019-08-24. "STV News – Non-emergency 101 hotline launched for calls to police in Scotland". 21 בפברואר 2013. נבדק ב-21 בפברואר 2013. {{cite web}}: (עזרה)
וונדי רנאר

וונדלין תרז רנאר (בצרפתית: Wéndèleine Thérèse Renard; נולדה ב-20 ביולי 1990 במרטיניק), היא כדורגלנית צרפתייה, המשחקת בעמדת בלמית באולימפיק ליון שבליגה הצרפתית הראשונה ובנבחרת צרפת. זכתה 8 פעמים בליגת האלופות, 14 פעמים באליפות צרפת, 9 פעמים בגביע הצרפתי ובתארים קבוצתיים ואישיים רבים. לקחה חלק משמעותי בנבחרת צרפת בשני מונדיאלים ושתי אולימפיאדות ונחשבת לאחת משחקניות ההגנה הטובות בעולם. רנאר גדלה והחלה לשחק כדורגל במרטיניק, אי בים הקריבי, בשליטת צרפת, בקבוצת כדורגל מקומית. בגיל 15 נסעה לצרפת ונבחנה לאקדמיה הלאומית למצוינות בכדורגל אך לא התקבלה. מיד אחר כך נסעה לליון ונבחנה בהצלחה באולימפיק ליון. בגיל 16 עזבה את מרטיניק, עברה לצרפת ומשחקת מאז באולימפיק ליון. כבר מגיל 17 הייתה חלק מהרכב הקבוצה והובילה אותה ל-14 אליפויות רצופות בצרפת, 9 גביעים בצרפת ו-8 זכיות בליגת האלופות. בגיל 17 הצטרפה רנאר לנבחרת צרפת עד גיל 19 ורשמה בה 17 הופעות. לאחר מכן שיחקה גם בנבחרת עד גיל 20 ורשמה בה 7 הופעות. ב-2011 רשמה את הופעת הבכורה בנבחרת הבוגרת ומשחקת בה באופן קבוע מאז. שיחקה עם הנבחרת בשתי אליפויות עולם ושתי אולימפיאדות. הייתה קפטנית הנבחרת בין השנים 2013–2017. אולימפיק ליון ליגת האלופות (8) ב-2010/2011, 2011/2012, 2015/2016, 2016/2017, 2017/2018, 2018/2019, 2019/2020 ו 2021/2022. אליפות הליגה הצרפתית הראשונה (14) ב-2006/2007, 2007/2008, 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019 ו 2019/2020 . הגביע הצרפתי (9) ב-2008, 2012, 2013, 2014, 2015, 2016, 2017, 2019 ו-2020. אלוף האלופים הצרפתי (1) ב-2019 עם אולימפיק ליון. במהלך השנים זכתה בתארים אישיים רבים כשהבולטים שבהם: בשנת 2013 נבחרה לנבחרת האליפות באליפות אירופה. בשנת 2015 נבחרה לנבחרת האליפות של אליפות העולם. בשנת 2019 נבחרה לשחקנית ההגנה של העונה בליגת האלופות של אופ"א. מדיה וקבצים בנושא וונדי רנאר בוויקישיתוף וונדי רנאר, ברשת החברתית אקס (טוויטר) וונדי רנאר, באתר Soccerdonna (בגרמנית) וונדי רנאר, באתר Soccerway וונדי רנאר, באתר FootballDatabase.eu
עונת 2013/2014 בליגת העל ההולנדית

עונת 2013/2014 הייתה העונה ה-58 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. רודה, ואלבייק וניימכן ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו קמבור וגו אהד איגלס שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. הקבוצה שסיימה במקום ה-3 ומחזיקת הגביע העפילו לסיבוב הפלייאוף של הליגה האירופית. הקבוצה שסיימה במקום ה-4 העפילה לשלב המוקדמות השלישי של הליגה האירופית. הקבוצות שסיימו במקומות 5–8 התמודדו על כרטיס בודד לשלב המוקדמות השני של הליגה האירופית. זוולה זכתה בגביע והעפילה לשלב הפלייאוף בליגה האירופית אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.
שירות הסיור של משטרת רוסיה

שירות הסיור של משטרת רוסיה (ברוסית: Патрульно-постовая служба) הוא יחידה מבנית במשרד הפנים של הפדרציה הרוסית, שתפקידה למנוע ולדכא מהומות ברחובות ובמרחב הציבורי. 2 בספטמבר 1923 נחשב למועד הקמת שירות הסיור. עם פרסום "ההנחיה לשוטר המיליציה", המתאר את ההוראות הכלליות על שירות השמירה, זכויות וחובות השוטרים. מיום פרסום ההוראה החל דיווח על פעילות סיור ושמירה כחטיבות מבניות של גופי הפנים. מאז, המטרות והיעדים של השירות נותרו ללא שינוי. שירות הסיור הוא היחידה הראשית האחראית על שמירה על הסדר הציבורי ברוסיה. עם זאת ישנן עדויות לביצוע משימות סיור משטרתיות עוד מהקמת שירות כיבוי האש הרוסי בשנת 1649, אך השירות מוסד כגוף מרכזי עם הקמת משטרת סנקט פטרבורג בשנת 1718 וביתר שאת לאחר ארגון משרד הפנים הקיסרי. שירות הסיור המשטרתי הוא אחד מהשירותים החיצוניים, ובעיקר, על פי עבודתם, אנשים שופטים את עבודת המשטרה כולה. השוטרים של שירות משטרה זה תמיד באופק. המשימה העיקרית של ה"סיור" היא להיות תמיד הראשון שבו יש צורך בעזרה. מניעת עבירות תופסת מקום מיוחד בעבודת שירות הסיור המשטרתי. הרחקה מהרחובות וממקומות ציבוריים אחרים של אזרחים במצב של שיכרון, דיכוי עבירות מנהליות אחרות נועד בסופו של דבר למנוע עבירות חמורות יותר. אדם שיכור מגלה לעיתים קרובות תוקפנות כלפי אחרים וכשהוא ברחוב, יכול לבצע עבירה או להפוך לקורבן של פשע בעצמו. שוטרי הסיור עומדים בחוד החנית של משטרת הפדרציה הרוסית. השירות מהווה חלק מהמינהל הראשי לאבטחת הסדר הציבורי, הכוללת את המינהל לארגון הבטחת החוק והסדר ברחובות ומרחב הציבורי והמינהל לארגון הבטחת הסדר הציבורי במהלך אירועים ציבוריים והמוניים. אתר האינטרנט הרשמי של שירות הסיור של משטרת רוסיה "МВД России". МВД России. נבדק ב-2020-05-03.